
Foto - În centru, Luminiţa Odobescu și Hillary Clinton 


Statul român, prin intermediul gornetelor de propagandă oficială, încurajează din plin ideea ca cetăţenii ţării 
să lupte ca mercenari în Ucraina. În același timp, cu un cinism demn de triburile de canibali, ascunde faptul 
că mulți dintre cei plecaţi pe front se întorc acasă între patru scânduri. 


Când vine vorba de victime, spre deosebire de guvernul de la Budapesta, miniștrii noștri bagă capul în nisip 
până la umeri. Se tem ca nu cumva opinia publică să afle că pe front, în prima linie, este un pic mai dificil 
decât în studiourile de la A3-CNN. lată ce pretinde Luminița Odobescu, ministrul de Externe care își bea 
cafeaua de dimineaţă cu Hillary Clinton: "Ministerul Afacerilor Externe reamintește că partea rusă 
continuă să promoveze informații care, pe fond, fac parte din arsenalul războiului hibrid și al 
campaniei de dezinformare îndreptate împotriva statelor membre UE și NATO, inclusiv împotriva 
României”. 


Cu alte cuvinte, faptul că pe frontul din Ucraina au plecat 784 de mercenari din România, dintre care au mai 
rămas doar 435 (restul de 349 fiind lichidați) ar fi o mare minciună. Propagandă rusă. 


Să ne amintim că nu mai departe de luna februarie 2024, posturi de televiziune arondate guvernului (gen 
Digi24 sau A3-CNN) difuzau reportaje din Ucraina cu mercenari români care anunțau o "posibilă catastrofă” 
în lipsa sprijinului cu muniţie din partea Alianţei NATO. lată un titlu elocvent: "Mărturia unui român care 
luptă în Ucraina: Simţim efectiv că există un colaps de suport și de sprijin. Se moare pe capete" 
(Digi24, 23 februarie 2024). Materialul de propagandă conţine un interviu cu luptătorul "Geto Tac", 
comandantul grupului de luptă “Getica”, format exclusiv din mercenari români și moldoveni. De remarcat că 
“Getica” are pagină Facebook pentru racolarea de noi mercenari, cu peste 13.000 de aprecieri și o serie de 
“analize” strategice. În paranteză fie spus, postările par a fi scrise mai degrabă dintr-un birou de la București, 
decât din tranșeele din Ucraina. 


"Am văzut oameni făcuți bucăţi, mi-am văzut colegi morți. Am avut momente grele, am avut dificultăți 
chiar și cu comandanții ucraineni, pentru că se ajunge la o tensiune și la discuții, până la urmă toată 
lumea e tensionată și moralul începe să scadă în perioada asta în care suntem acum, dar am supus la 
vot și nu vrea nimeni să meargă acasă”, povestește mercenarul Geto Tac, în materialul apărut pe site-ul 
Digi24. Doar că d-na ministru Odobescu, din fotoliul dumneaei de la Palatul Victoria, nu-i vede pe românii 
morți în Ucraina. Și nici nu schițează vreun gest pentru a-i descuraja pe unii exaltaţi, care ar putea confunda 
prima linie a frontului cu jocurile de pe Playstation. 


Dimpotrivă, ministrul Odobescu lasă de înțeles că-i OK ca românii să moară în Ucraina, în semn de 
"sacrificiu pentru ţară și pentru viitorul copiilor noștri” (după cum pretinde, la limita dintre stupizenie și 
ignoranță, mercenarul Geto Tac) sau în ideea "apărării ordinii internaţionale bazată pe reguli” (după cum 
zic Joe Biden și asociaţii). 


Potrivit clasamentului furnizat de Kremlin, suntem pe locul 6 în lume ca număr de mercenari care luptă în 
armata lui Zelensky. lată că România se distinge în sfârșit la nivel global, chiar dacă doar la capitolul "căzuţi 
la datorie” în numele unei elite cinice, mincinoase și de-a dreptul criminale. 


Bineînţeles, ministrul Odobescu și-a făcut deja un plan în eventualitatea în care România "nu va exclude 
trimiterea de trupe în Ucraina”, după cum se pronunţă din ce în ce mai multe țări. Cel mai probabil, 
respectivul plan îi include pe soţul domniei sale și pe cei doi copii. 

